הרב א. קניגסברג שאלות לחזרה במסכת קידושין (ב.-ד:) תשרי תשע"ז

1. א) מהו עיקר החילוק בין קידושין לנישואין – לפי הרב שכטר שליט"א? איזה ראיה הביא לכך?

ב) כיצד ביאר הגרי"ד ענין נישואין? תן ב' ראיות ליסודו.

[גמ' יומא (יג.), תוס' (י. ד"ה כל) בשם רבינו נסים גאון, תוס' כתובות (נו:), תוס' הרא"ש (ה.)]

2. מהו גדר "קנין" הקידושין – לפי תוס' הרא"ש (ה.), ולפי הרמב"ן (ג.)? תן נפקא מינה למעשה בין השיטות. מה פירוש "האשה נקנית" – לפי הרא"ש, ולפי הרמב"ן?

[תוס' הרא"ש (ה.), רמב"ן (ג.), מח' פני יהושע ואבני מילואים (סי' מד ס"ק ד)]

3. כתב רש"י "האשה נקנית – לבעלה." מה רצה רש"י לחדש במלה "לבעלה" – לפי הר"ן\רא"ה? למה קשה לפרש כן בדברי רש"י? (3) כיצד אפשר לבאר דברי רש"י לפי המאירי?

[רש"י (ב. ד"ה האשה), ר"ן (א. ברי"ף), רא"ה שם (ד"ה לעיל), מאירי (ד"ה אמר)]

4. האם צריך לומר הרי את מקודשת לי כשמקדש אשה בשטר? מה היא הסברא שצריך לומר בפה הרי את מקודשת לי? תן ב' דרכים לבאר למה לא צריך אמירה?

[רש"י (ב. ד"ה בכסף) ורש"י על הרי"ף, פסקי תוס' (אות א'), רמב"ם הל' אישות (פ"ג ה"ג), שלטי הגיבורים (ה. ברי"ף) בשם הרי"ד, מאירי (ב. ד"ה ונשוב), חידושי המקנה שם]

5. האם קידושי כסף הם מן התורה או מדרבנן – לפי רבינו גרשום? מהו המקור לשיטתו? מה הקשה עליו הרשב"ם בב"ב ורש"י בכתובות? איך הבין הראב"ד את שיטת הרמב"ם בזה? כיצד פירשו המגיד משנה והכסף משנה בדעת הרמב"ם?

[גמ' ב"ב (מח:) ורבינו גרשום שם, רשב"ם שם ורש"י כתובות (ג.), רמב"ם הל' אישות (פ"א ה"ב, פ"ג ה"כ) וראב"ד שם (פ"ג) ומגיד משנה וכסף משנה שם (פ"א)]

6. מה פירוש "כסף" לפי בית הלל – לדעת רש"י על המשנה (ב.), לדעת הרמב"ם בפירוש המשניות, ולדעת הריטב"א (לפי האבני מילואים)? למה קשה לפרש הריטב"א כמו האבני מילואים? כיצד ביאר החזון איש בדעת הריטב"א?

[רש"י (ב. ד"ה בפרוטה), ורמב"ם פיהמ"ש שם, ריטב"א (יא.), אבנ"מ (סי' כז ס"ק א), חזו"א (סי' קמח)]

7. מבואר במשנה דאפשר לקדש אשה בשוה כסף. וקשה מנלן דשוה כסף ככסף? מה תירצו על זה התוס', והרמב"ן\ר"ן? לדעת הרמב"ן\ר"ן למה צריך פסוק בעבד עברי ובנזיקין למילף דשוה כסף ככסף?

[תוס' (ב. ד"ב בפרוטה), רמב"ן ור"ן שם]

8. למה לא רצו התוס' לפרש כמו הרמב"ן\ר"ן בענין "שוה כסף ככסף" – לפי פירוש המקובל "בישיבות"? למה קשה לפרש הרמב"ן כפי פירוש המקובל בישיבות? כיצד אפשר לבאר שיטת הרמב"ן באופן אחר? [קונטרסי שיעורים, ט"ז (סי' קצ), רמב"ן (ג.), דברי יחזקאל]

9. מהו גדר קנין כסף בקרקע – לפי הסמ"ע, ולפי הט"ז? איזה ראיה הביא הסמ"ע לשיטתו? ואיזה ראיה הביא הט"ז לשיטתו? כיצד אפשר ליישב קושית הט"ז על הסמ"ע? (2)

[סמ"ע (סי' קצ ס"ק א) וט"ז שם, אבני מילואים, הגר"ח עוזר]

10. א) האם יכול לקדש אשה במחובר לקרקע – לדעת העיטור, ולדעת הר"ן? למה?

ב) למה אי אפשר לגרש בגט המחובר לקרקע? תן ג' שיטות. מה היא שיטת בעל העיטור בזה – לפי הפתחי תשובה\מהרש"ך? איזו שאלה אחרת תלויה בענין זה?

[ר"ן (א. ברי"ף ד"ה בית), רשב"א גיטין (כא:) וריטב"א שם, בית שמואל (אה"ע סי' כז ס"ק ג) ופתחי תשובה שם (ס"ק ג)]

11. מהו גדר קידושי ביאה לדעת התוס'? האם קידושי חרש חלים מן התורה? באר.

[תוס' (ב. ד"ה משום), רשב"א יבמות (קיב: ד"ה רצה)]

12. כיצד פירשו התוס' את הלשון "הרי את מקודשת לי" בב' דרכים? באר במה נחלקו ב' הדרכים. מאי נפקא מינה בין ב' פירושי התוס' – לפי הפרי חדש?

[תוס' (ב: ד"ה דאסר), תלמיד הרשב"א (ב. ד"ה ולשון), והגהות מים חיים על התוס' שם]

13. "תנא האשה נקנית דמדעתה אין שלא מדעתה לא." למה צריך דעת האשה בקידושין – לפי רש"י? (2) למה הוצרך רש"י להביא ב' טעמים?

[מסורת הש"ס (ב:), חתם סופר ב"ב (מח:)]

14. תן ג' מקורות דצריך "דעת אלימתא" בקידושין. מאי נפקא מינה דצריך דעת אלימתא בקידושין? (3)

[מסורת הש"ס (ב:), ברכת שמואל (סי' א), זכר יצחק, גמ' נדרים (פז.) ור"ן שם, גמ' קידושין (סה.) ושו"ת הרשב"א (ח"ד סי' שכח)]

15. האם צריך עדי קיום על דעת האשה בקידושין? באר

[מסורת הש"ס (ב:), ריטב"א (מג. ד"ה איתמר), אבנ"מ (סי' כז ס"ק ו) עפ"י הר"ן בנדרים, ברכת שמואל (סי' ב) בשם הגר"ח מוואלוז'ין]

16. "אי תנא האיש קונה הוה אמינא אפילו בעל כרחה וכו'." מה היתה ההוה אמינא של הגמ' – לפי הרשב"א, ולפי תלמיד הרשב"א?

[רשב"א (ב: ד"ה ויש), תלמיד הרשב"א שם (ד"ה ואי)]

17. מה הדין אם אנסו איש לקדש אשה, האם היא מקודשת – לדעת בעל העיטור? כיצד ביאר הרשב"א את שיטתו? מה הוסיף המאירי בזה? כיצד אפשר לבאר שיטת העיטור באופן אחר?

[רשב"א (ב: ד"ה ויש), מאירי שם (ד"ה ואם אנסו)]

18. מה היא שיטת הרמב"ם באיש שאנסוהו לקדש? במה הוא חולק על בעל העיטור? באר בב' דרכים. למה לדעת הרמב"ם לא הפקיעו חכמים הקידושין כמו בתליוה וקדיש (ב"ב מח:)?

[רמב"ם הל' אישות (פ"ד ה"א) וכסף משנה, רשב"א (ב: ד"ה ויש), מאירי שם]

19. לפי הראב"ד, מה צריך הבעל לעשות כדי שתהיה האשה מקודשת אם אנסו האיש לקדשה? באר למה צריך לעשות כן? למה הרמב"ם לא הוסיף פרט זה – לפי הרב שכטר?

[רמב"ם וראב"ד הל' אישות (פ"ד ה"א), אבי העזרי שם, רמב"ם הל' גירושין (פ"א ה"ב, פ"ב ה"כ)]

20. האם רבעי נוהג בחוץ לארץ – לדעת התוס' (ב:)? מה היא שיטת הרמב"ם בענין רבעי בחו"ל? מה קשה על הרמב"ם? כיצד ביאר הגר"ח את דברי הרמב"ם? ותן עוד נפקא מינה לשאלת הגר"ח בגדר ההלכה למשה מסיני של ערלת חו"ל.

[תוס' (ב: ד"ה אתרוג), רמב"ם הל' מאכלות אסורות (פ"י ה"ט-ה"י, הט"ו, הכ"א) וחידושי הגר"ח שם]

21. למה אין אשה מתקדשת בחליפי שוה פרוטה – לפי רש"י? תן ד' קושיות שהקשה ר"ת על שיטת רש"י והגמ' בסוגיין? למה לפי ר"ת אין אשה מתקדשת בחליפי שוה פרוטה? במה נחלקו רש"י ור"ת בגירסת הגמ'?

[רש"י (ג.) ותוס' שם (ד"ה ואשה)]

22. א) מה הקשה הרמב"ן על שיטת רש"י? כיצד אפשר ליישב קושיתו – לפי הרשב"א, ולפי הר"ן?

ב) האם קנין חליפין במקח וממכר מדין כסף הוא או לא – לפי רש"י (לדעת הרשב"א, ולדעת הר"ן)?

[רמב"ן (ג. ד"ה למעוטי), רשב"א שם, ר"ן (א. ברי"ף ד"ה מנינא)]

23. באר גדר קנין חליפין – לדעת ר"ת והרמב"ם? איזה סתירה יש בשיטת הראב"ד בענין זה? וכיצד אפשר ליישב הסתירה?

[תוס' (ג. ד"ה ואשה, סה: ד"ה לא), רמב"ם הל' מכירה (פ"ה ה"ט) וראב"ד שם, רמב"ם שם (פכ"ט ה"ט), ראב"ד שם (ה"ח), רמב"ם וראב"ד ה'ל עבדים (פ"ה ה"ג), שטמ"ק ב"ב (מ.) בשם הראב"ד]

24. איזה ראיה הביא ר"ת שקנין חליפין מועיל בגוי? וכיצד אפשר לדחות ראיה זו? (2) איזה ראיה הביא המאירי שקנין חליפין לא מועיל בגוי? וכיצד אפשר לדחות ראיה זו? (2)

[תוס' (ג. ד"ה ואשה) ורש"ש שם, מאירי שם (סוף ד"ה ויש), ש"ך (סי' קכג ס"ק ל), תומים]

25. "האב זכאי בבתו בקידושיה בכסף בשטר ובביאה." מה היא זכות האב בשטר ובביאה – לפי הירושלמי, המאירי, ורש"י? למה רש"י לא רצה לפרש כמו המאירי?

[רש"י (ג: ד"ה זכאי), תוס' שם (ד"ה האב), מאירי שם (ד"ה האב), קצוה"ח (סי' ר ס"ק ה), קובץ שיעורים שם]

26. "ואימא ה"מ קטנה דלית לה יד לקבל קידושין, אבל נערה דאית לה יד לקבל קידושין תקדיש איהי נפשה ותשקול כספא." באר קושית הגמ' – לפי רש"י, תוס', והתוס' רי"ד. מה קשה על שיטת התוס' רי"ד? כיצד ביאר הרב גוסטמאן את שיטת התוס' רי"ד לפי דברי הריטב"א?

[רש"י (ג: ד"ה ואימא, אבל), רש"י כתובות (מו: ד"ה ואימא), תוס' (ג: ד"ה וכי), תוס' רי"ד שם (ד"ה וכי)], ריטב"א (ג: ד"ה ופרקינן)]

27. א) מהו המקור שאב יכול לקדש בתו הקטנה? ובתו הנערה (לפי רש"י, ולפי התוס')? באר.

ב) מהו המקור שאב זוכה בכסף הקידושין מקידושי בתו הקטנה? ומקידושי בתו הנערה?

[גמ' (ג:), רש"י שם (ד"ה ואימא), תוס' שם (ד"ה וכי), חידושי רעק"א כתובות (מו:)]

28. "אמר שמואל אין בין נערות לבגרות אלא ששה חדשים בלבד." למה אין האשה נעשית בוגרת עד שהגיעה לי"ב שנה ומחצה אם כבר נולדו בה סימנים משהגיעה לי"ב שנה? תן ב' דרכים בביאור הדבר, וב' נפקא מינה בין הדרכים.

[רש"י יבמות (פ. ד"ה נעשה), רשב"א קידושין (ג. ד"ה לא) בשם הרמב"ן, רמב"ם הל' אישות (פ"ב ה"ג), חידושי הג"ר שמואל רוזובסקי]